| Ferreiriño abelleiro |
| --- |
| Macho Parus major song.ogg Birdsong (axuda ·  info) |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Passeriformes |
| Familia: | Paridae |
| Xénero: | *Parus* |
| Especie: | ***P. major*** |

 |
| Nome binomial |
| '**Parus major'**Linnaeus, 1758 |
| Distribución das subespeciesDistribución das subespeciesDistribución das subespecies |

O **ferreiriño abelleiro** ou **sachatín** (*Parus major*) é un paxaro da familia dos páridos (*Paridae*), o membro de maior tamaño da súa familia dos que habitan en Europa.

Descrición
----------

O ferreiriño abelleiro mide uns 14 cm é ten unha envergadura de á entre 22,5–25,5 cm. Pesa uns 20 gramos. A cabeza e o colo son negros, as meixelas son brancas. Unha faixa de cor tamén negra, máis ancha no macho, atravésalle o peito, que, coma o ventre, é amarelo. Nas femias a cor amarela da parte inferior é máis mate.

O canto é moi variado e emprega formas que se atopan tamén noutros *páridos*. É, porén, máis alto e potente.

Alimentación
------------

Aliméntase principalmente de insectos, pero come tamén sementes de plantas, bagas, botóns de flores e froitos secos. Prefire comer desde a pólas máis baixas das árbores, preto do tronco, pero é frecuente que procure a comida polo chan.
No inverno concéntranse facilmente en comedeiros artificiais, onde prefiren os cacahuetes crus e as pipas de xirasol. Poden chegar a facerse bastante confiados.

Hábitat
-------

O Ferreiriño abelleiro é unha ave paleártica. En Europa é principalmente sedentario, agás en Islandia e no norte da Escandinavia e na antiga URSS. Na Península Ibérica e abondoso. Na Galiza tamén é común e sedentario en todo o territorio. Distribúese ata os 800 m de altitude.

Vive en zonas de bosque. En xeral prefire os bosques vellos caducifolios ou mixtos, pero é moi adaptable e afaise a vivir en xardíns, parques e plantación de árbores.

Etoloxía
--------

|  |
| --- |
| *Entre as follas dun loureiro*
*está o ferreiro a cantar.*
*¿que lles dirá ás mociñas*
*que andan a reloucar?*—C. Pedreira |

 Ferreiriño abelleiro no inverno
O ferreiriño abelleiro ten dous ciclos de actividade diarios: un pola mañá cedo e outro máis curto polo serán. Este último prodúcese só fóra da estación de cría. Móvese con pequenos pulos coma outros páridos pero non é tan frecuente velo pendurado das pólas como no caso doutros membros da familia.

Defende o mesmo territorio durante todo o ano e toda a vida contra os seus conxéneres. É monógamo, a parella fórmase ó inicio da estación de reprodución e mantense xunta durante toda a época de cría.

Fan o niño de musgo, liques, garabulliños e raíces en árbores, ocos en paredes, ou caixas artificiais para facer niños a unha altura de entre 3 e 5 metros. A femia pon ovos dúas veces ó ano (pode facer unha nova posta se a primeira é destruída) entre marzo e xuño. Pon de 7 a 12 ovos, en raras ocasións menos. Os ovos son brancos con pencas vermellas. A incubación dura de 12 a 15 días. Os polos permanecen no niño de 16 a 21 días, e son alimentados polos dous proxenitores.

Alcanzan unha idade media de 1,7 anos. Algúns exemplares chegan a vivir 11 ou 12 anos e o máis vello coñecido tiña polo menos 15.

Galería
-------

* Ferreiriño abelleiro machoFerreiriño abelleiro macho
* Femia claraFemia clara
* Ovos comparados cunha moeda de 1 céntimo de Euro.Ovos comparados cunha moeda de 1 céntimo de Euro.
* Variedade gris Parus major india da IndiaVariedade gris *Parus major india* da India
* Parus major minor (Xapón)*Parus major minor* (Xapón)
* Pito do Ferreiro abelleiroPito do Ferreiro abelleiro
* NiñoNiño
* Ferreiriño abelleiro nunha fiestra Ferreiriño abelleiro nunha fiestra
* Ferreiriño xantando nunha man Ferreiriño xantando nunha man
* Ferreiriño nunha póla Ferreiriño nunha póla
* Ferreiriño en Vilarromarís, OrosoFerreiriño en Vilarromarís, Oroso

Notas
-----

1. ↑  BirdLife International (2012). "*Parus major*". *Lista Vermella de especies ameazadas. Versión 2013.2* (en inglés). Unión Internacional para a Conservación da Natureza. Consultado o 26 November 2013.
2. ↑  Penas Patiño, Xosé M.; Pedreira López, Carlos (1980). *Guía das aves de Galicia. Ficha do carrizo*. Ilustrado por Calros Silvar. Vigo: Editorial Galaxia. p. 37. ISBN 84-7154-379-6.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Ferreiriño abelleiro*** |

### Ligazóns externas

* RSPB page
* Audición do canto do FerreiriñoArquivado 06 de marzo de 2006 en Wayback Machine.
* arquivo da BBC
* Videos do Ferreiriño abelleiro
* Imaxes do Ferreiriño

|  |  |
| --- | --- |
| Control de autoridades | 
* Wd: Q25485
* BRE: 1876745
* EBID: ID
* GND: 4164600-9
* LCCN: sh85057015

 |

|  |  |
| --- | --- |
| Identificadores taxonómicos | 
* ADW: Parus\_major
* Avibase: 7296BC772F2643AD
* BioLib: 8950
* BirdLife: 22735990
* Dyntaxa: 103026
* eBird: gretit1
* EPPO: PRUSMA
* EUNIS: 1182
* FE: 97276
* FE-New: ID
* Fossilworks: 368939
* GBIF: 9705453
* IBC: ID
* iNaturalist: 203153
* IRMNG: 11232841
* ITIS: 561864
* IUCN: 22735990
* NBN: NHMSYS0000530533
* NCBI: 9157
* Soortenregister: 139759
* TAXREF: 3764
* WoRMS: 558568
* Xeno-canto: Parus-major
* ZooBank: ID

 |

|  |  |
| --- | --- |
| Identificadores | 
* UMLS: C1081183

 |